Па шматлікіх просьбах краязнаўцаў і вернікаў розных канфесій мы вырашылі падзяліцца з чытачамі сабранымі, на бягучы час, звесткамі пра былыя і існуючыя святыні Верхнядзвіншчыны. Навукоўцы адшукалі нямала дакументаў пра зніклыя праваслаўныя храмы нашага краю. Матэрыялы з інтэрнэту і энцыклапедый абрасталі жывымі дэталямі падчас шматлікіх вандровак па мясцінах знішчаных святыняў. Шмат новага выяўлена ў гутарках са старажыхарамі ў розных куточках нашай Верхнядзвіншчыны. Не засталіся па-за ўвагай і паведамленні чытачоў газеты “Дзвінская праўда”, зацікаўленых нашай мінуўшчынай.